ส่วนในต่างจังหวัดกระแสความนิยมในเรื่องนี้ก็ยังคงไม่แตกต่างกัน นางลาวัลย์ ศรีธัญรัตน์ อายุ 48 ปี เจ้าของร้านจำหน่ายหนังสือพิมพ์ใน จ.อุบลราชธานี กล่าวว่า ในช่วงงานพระราชพิธี ชาว จ.จำนวนมากเดินทางมาหาซื้อหนังสือพิมพ์ที่มีพระบรมฉายาลักษณ์พระบาทสมเด็จพระเจ้าอยู่หัวและพระบรมวงศานุวงศ์จำนวนมาก โดยเฉพาะลูกค้าประจำมีการโทรศัพท์มาสั่งจองล่วงหน้าซึ่งส่วนใหญ่ก็มีทั้งซื้อหนังสือพิมพ์เก็บไว้และซื้อเพื่อนำไปเข้ากรอบรูป ทางร้านได้สั่งหนังสือพิมพ์เพิ่มจากเดิมกว่าเท่าตัว แต่ก็ยังไม่เพียงพอต่อความต้องการ ตนไม่เคยเจอปรากฏการณ์ที่หนังสือพิมพ์ขายหมดในเวลาอันรวดเร็วอย่างนี้มาก่อนนายอุทัย ทองปาน เจ้าของร้านอุทัยกรอบรูป กล่าวว่า หลังชาวอุบลราชธานีจำนวนมากซื้อหนังสือพิมพ์ที่มีพระบรมฉายาลักษณ์ในงานพระราชพิธีฉลองสิริราชสมบัติ ก็มาให้ที่ร้านใส่กรอบรูปเฉลี่ยแล้วไม่ต่ำกว่าวันละ 20 ราย ทำให้ร้านมีรายได้เพิ่มขึ้น 20% หรือเพิ่มจากเดิมเดือนละ 3- 5 หมื่นบาท จนลูกมือที่ร้านงานล้นมือ
ร้านจําหน่ายหนังสือพิมพ์ในจังหวัดใดที่ขายหมดในเวลาอันรวดเร็ว 
อุบลราชธานี